# SHARAXAADA BOOSKA

**Booska: Hagaha Dalxiiska (Tabaruc)**

**Goobta:** Melbourne, VIC

**Waxay hoos tagaan:** Iskuduwaha tabaruca (Volunteer Coordinator)

# DULUCDA/TIXRAACA

Matxafka Islaamka ee Australia (The Islamic Museum of Australia - IMA) wuxuu bixiyaa qibrado waxbarasho iyo mid dhaqamo kala duwan wuxuuna soo bandhigaa hidaha fanka iyo dhaqanka ee Muslimiinta Australia iyo bulshooyinka Islaamka ee dibadda jooga. Waxay ujeedadeedu tahay in la kobciyo wada noolaanshaha bulshada iyo fududaynta fahamka qiyamka iyo waxa ay Muslimiinta kusoo kordhiyaan bulshada Australia.

Waxaan ku tiirsanahay tabaruceyaashayada si ay nooga caawiyaan fulinta shaqada muhiimka ah ee aan sameyneyno ee ah isu keenida bulshooyinka. Laga soo bilaabo wejiyada saaxiibtinimadu ay ka muuqato ee kusoo dhaweynaya, hagayaashayada dalxiiseyaalka ee firfircoon iyo caawiyayaasha aqoon-is-weydaarsiga farshaxanka - waxaan ku leenahay door IMA kaas oo ku habboon qof walba, iyadoon loo eegayn asal dhaqameed ama diin.

# BOOSKA OO LASOO KOOBAY (POSITION SUMMARY)

IMA waxay raadinaysaa Hagayaasha Dalxiiseyaalka (Tour Guides) kuwaas oo male-awaalnimo, fir-fircooni iyo soo jiidasho leh si ay ugu biiraan kooxda oo ay door muhiim ah uga ciyaaraan isku xirka iyo dhiirigelinta iskuulkeena iyo dadka waaweyn ee goobta soo booqanaya. Booskani waxa uu masuul ka yahay:

* Qabashada safarrada la hagayo ee madxafka qaab sahlan, oo loo dhan yahay
* In si cad oo kalsooni ay ku jirto loola hadlo dadka kala duwan ee dhageysanaya
* Ka qayb qaadashada hawlaha saadka (logistical) iyo adeega aasaasiga ah ee macaamiisha sida loogu baahan yahay doorka
* Kobcinta khibrada dadka soo booqanaya IMA iyadoo la siinayo macluumaadka ku saabsan matxafka, bandhigyadiisa, iyo barnaamijyada

# BALANQAAD

2 ilaa 4 saacadood maalmaha shaqada hal mar todobaadkii. Dalxiisayaashu badanaa waxay ku salaysan yihiin wax markii loo baahdo ah (ad hoc) waxayna socdaan inta u dhaxaysa 10.00-ka subaxnimo ilaa 3.00-da galabnimo Isniinta ilaa Jimcaha. Ballanqaadka ugu yar ee 6 bilood ah ayaa la codsanayaa.

Tixgelinta saacadaha iyo maalmaha ayaa laga wada xaajoon doonaa si loo buuxiyo helitaanka tabaruce iyo shuruudaha matxafka.

# XIRFADAHA, KHIBRADAHA & SIFOOYINYA

* Xamaasad leh, kalsooni iyo saaxiibtinimo leh xirfad hadalka ku fiican leh
* Aad ugu faraxsan in ay la macaamilaan dadka soo booqanaya matxafka ee da'dooda iyo asalkooduba kala duwan yahay
* Abaal ballaaran oo loo hayo fanka iyo dhaqanka iyo xiiso dhab ah oo ah la wadaagista fanka, dhaqanka, iyo taariikhda Islaamka lala wadaagayo bulsho weynta
* Khasab maaha waayo-aragnimo hore ama aqoon inuu qofku leeyahay, Matxafka ayaa ku siin doona tababarka iyo macluumaadka loo baahan yahay
* Waa shardi in qofku ku sheekayn karo luuqada Ingriiska, oo aad leedahay karti aad ku hogaamin karto dalxiisyada sidoo kalena aqoon-isweydaarsiyada lagu bixinayo luqadaada koowaad taasina waa mid aad loo daneynayo.

# WAXA AY IMA KU SIIN KARTO

* Ka hel khibrad shaqo madxaf casri ah
* Hormari xirfadahaaga xiriirka dadweynaha iyo inaad kahor hadashid bulshada
* Kobcinta faham xoog leh oo qoto dheer oo Islaamka
* Ka qayb-gal aqoon-is-weydaarsiyo horumarinta xirfadaha ah oo ay marti-gelinayaan hal-abuuro sumcad leh
* Codso [Sanduuqa Daqliga Deeq-bixiyaha ee IMA-da (IMA Patron's Fund)](https://www.islamicmuseum.org.au/ima-patrons-fund/) ama [Barnaamijka Deeqda-Waxbarasho ee Muslinka Australiyaanka ah (Australian Muslim Academic Scholarship Program)](https://www.amasp.org.au/) (markaad soo buuxiso shuruudaha)

# HABKA LOO CODSADO

Haddii aad jeclaan lahayd inaad kusoo biirto kooxdayada, fadlan buuxi foomka iskaa wax u qabso ee aad ka heli karto mareegahayaga [islamicmuseum.org.au/volunteers](https://www.islamicmuseum.org.au/volunteers/) Waxaan jeclaan lahayn inaan codsigaaga helno!

Mutadawiciinta (volunteers) laga yaabo in la qorto ayaa lagu martiqaadi doonaa waraysi si loogala hadlo doorka, wax badan ka bartaan oo ay waydiiyaan su'aalo kasta si loo hubiyo inay kugu habboon tahay. Matxafka oo ay waydiiyaan su'aalo kasta si loo hubiyo inay adiga kugu habboon tahay.

Masuulka shaqada qabanaya waa inuu leeyahay kaar aan dhicin oo ah **Hubinta La shaqaynta Carruurta (Working with Children Check)** iyo **Police Check** ka hor inta aanu bilaabin shaqada. Codsadayaasha da'doodu ka yar tahay 18 sano waxay u baahan yihiin ogolaanshaha waalidka.